kardosdrur/scandi-wiki huggingface dataset:
Kurt Thorsen

Kurt Thorsen (født den 6. november 1954 i Risskov ved Aarhus) er cand.jur. og tidligere byggematador. Han er søn af entreprenøren, opfinderen og fabrikanten G.A.L. Thorsen.

Kriminalitet

PFA-sagen 

Den 14. juni 2000 blev Kurt Thorsen idømt seks års fængsel for bedrageri og dokumentfalsk, som han i kompagniskab med direktøren i PFA Byg, Rasmus Trads, begik for flere milliarder kroner. Under sagen, hvor hans forsvarer var Ebbe Mogensen, hævdede Thorsen, at Trads havde været alene om forbrydelserne. Han fastholder stadig, at han er uskyldig i bedrageri og dokumentfalsk i forbindelse med PFA-sagen.

Under retssagen var han ofte i fjernsynet med morsomme bemærkninger om sagen. Under afsoningen lavede han et talk-show med navnet Thorsens, hvor han interviewede kendte danskere som f.eks. Jacob Haugaard og Lotte Heise. Da han den 19. januar 2006 blev prøveløsladt, holdt han et stort "release party" (løsladelsesfest), der fik en del omtale i medierne.

Skatteunddragelse 
Under afsoningen indgik han en aftale med den rige udlandsdansker Finn Harald Simonsen, som betød, at Kurt Thorsen fik et otte-cifret antal kroner. Den 30. oktober 2008 blev Thorsen sigtet af bagmandspolitiet for skattesvig af særlig grov karakter for ikke at have oplyst Skat om disse indtægter. Sigtelsen sker efter en paragraf med en strafferamme på op til 8 års fængsel.
Han blev den 13. september 2011 idømt 5 års fængsel i Københavns Byret. Dommen blev dog reduceret den 23. november 2012 i Østre Landsret til tre år og seks måneders ubetinget fængsel. I januar 2013 bekræftede Thorsens forsvarer over for BT, at de ville have sagen for Højesteret og at de havde skrevet til Procesbevillingsnævnet.

Eksterne kilder/henvisninger 

Erhvervsfolk fra Danmark
Danskere i 1900-tallet
Danskere i 2000-tallet
Bedrageridømte fra Danmark
Jurister fra Danmark
Personer fra Aarhus
Lis Løwert

Lis Løwert (født 7. december 1919 i København, død 26. november 2009) var en dansk skuespillerinde.

Påbegyndte en uddannelse på Det ny Teaters elevskole og debuterede på teatret i 1937. Hun var engageret på teatret frem til 1940.

Hun fik sin endelige uddannelse fra Det kongelige Teaters elevskole 1942-1944, hvor hun traf sin senere ægtefælle Bjørn Watt Boolsen.

Gennem årene bredte Lis Løwert sig over et stort repertoire, som gav hende roller på Alliancescenerne, Rialto Teatret, Folketeatret og Det ny Scala. Sidstnævnte teaters leder var hendes søster, skuespillerinden Karen Marie Løwert.

Ud over sit filmarbejde huskes hun fx for tv-rollerne i Huset på Christianshavn som dyrehandler Clausens kone; Fru Mille Clausen og senere i Matador, hvor hun spillede danselærerinde Violet Vinter.

Filmografi i udvalg

Serier

Referencer

Eksterne henvisninger 
 

Skuespillere fra Danmark
Personer fra København
Lone Helmer

Lone Elisabeth Helmer (født 11. december 1940 i Gentofte, død 4. september 1997) var en dansk skuespillerinde.

I en alder af 18 år påbegyndte hun en karriere som refrænsangerinde på Wivex i København og rejste rundt i landet med diverse sangnumre, der også blev indspillet på grammofonplader.

Det lykkedes hende ikke at komme ind på skuespilleruddannelsen, hverken på Det ny Teater eller Det kongelige Teater, hvorfor hun drog til Odense og dér fik sin uddannelse på byens teater.

Hun var nok mest kendt for sine alsidige roller på scenen samt i revyerne i både Randers, Holstebro, Lindenborg samt på Amagerscenen og i Cirkusrevyen.

Hun nåede at indspille en håndfuld film samt fik optrædender i radioen og i tv-teatret.

Udvalgt filmografi 
 Amour (1970)
 Med kærlig hilsen (1971)
 I Jomfruens tegn (1973)
 I Tyrens tegn (1974)
 Terror (1977)
 Fængslende feriedage (1978)
 Mord i Paradis (1988)
 Elvis Hansen - en samfundshjælper (1988)
 Baby Doll (1988)
 Far på færde – tv-serie fra DR (1988)
 Springflod (1990)
 Sofie (1992)
 Roser og persille (1993)
 En loppe kan også gø (1996)

Eksterne henvisninger 
 
 

Skuespillere fra Danmark
Personer fra Gentofte
Magnus Haraldsson

Magnus Haraldsson eller Magnus II (1048 – 1069) var konge af Norge fra 1066 til sin død.

Magnus Haraldsson var søn af kong Harald Hårderåde. Han delte magten med broderen Olav Kyrre (Olav III Haraldsson Kyrre), da denne kom hjem fra England i 1067.

Tjek fødselsår
Regenter af Norge
Nordmænd i 1000-tallet
Purpurpil

 
Purpur-Pil (Salix purpurea) er en op til 4 meter høj, løvfældende busk med en tæt og halvkugleformet vækst. Svampe­sygdommen Pile­skurv kan dræbe store dele af kronen.

Beskrivelse 
Barken er først blank og rødbrun. Senere bliver den gulligt grøn. Gamle grene er ru og grå. Knopperne er spredte, men med flere næsten modsatte par. De er tilliggende og rødbrune med udad bøjet spids. 

Bladene er lancetformede med fint takket rand langs den yderste tredjedel. Oversiden er mørkegrøn, mens under­siden er lysegrøn. Busken er enten rent hunlig eller rent hanlig. Raklerne er skævt oprette og slanke. Hunrakler bliver grågrønne, mens hanraklerne skifter over rød til sort på grund af støv­knapperne. Frø udvikles sjældent i Danmark.

Rodnettet er højtliggende og fladt udbredt. Det er delvist filtdannende. 

Højde x bredde og årlig tilvækst: 4 x 3 m (75 x 50 cm/år).

Hjemsted 
Purpur-Pil danner krat i floddale og på stenede bjergskråninger over hele Europa (dog ikke Dan­mark) og Nordafrika. I Danmark er den derimod almindelig over hele landet langs veje, i grøfter, ved damme og søer samt i kalk- og grusgrave.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Pil
Svaneklapperne

Øgruppen Svaneklapperne strækker sig fra den sydlige del af Saltholm mod øst og nord.
Optræder på Johannes Mejers kort fra 1656 og på Generalstabskortet fra 1890.

Eksternt links 

 Beskrivelse fra GEUS 

Øer i Danmark
Tårnby Kommunes geografi
Spydpil

 
Spydpil (Salix hastata), også skrevet Spyd-Pil, er en op til 1,5 meter høj busk, der findes i grønsværsklitter og fugtig græsvegetation på kalkholdig bund. Pollen (kun hanlige planter) og nektar er vigtige fødekilder for bier og andre insekter i det tidlige forår.

Beskrivelse 
Spydpil er en løvfældende busk med en bred og opret vækstform. Barken er først hvidfiltet af tætsiddende, fine hår. Senere bliver den glat og rødbrun. Gamle grene har grålig bark. De spredte knopper er små og gule eller orangerøde. De sidder tæt samlet under skudspidsen. Knopper, som rummer rakler er dog ret store.

Bladende er ovale med svagt takket rand. Oversiden er mørkegrøn, mens undersiden er blågrøn med netagtig tegning. Akselbladene er ægformede med takket rand. Hanraklerne er sølvskinnende "gæslinger" med gule eller rødlige støvknap­per. Hunraklerne kom­mer først frem efter løvspring, og de er grønne af fremstå­ende grifler. Frøene er nødder med lange frøhaler. Spireevnen tabes på få timer.

Rodnettet er højtliggende og tæt forgrenet.

Højde x bredde og årlig tilvækst: 2 x 1,5 m (30 x 20 cm/år), men podede planter kan dog have en betydelig stam­me­højde, før selve bu­sken.

Voksested 

Spydpil gror i bjergegne i Europa og i Nord- og Centralasien. Den fin­des på stenet kalk-jord, både ved vand og på tør bund. I Nationalparken Stilfser Joch findes buskadser, der er domineret af Bjerg-Fyr. De optræder på unge bjergskred og ur i højder over 1.700 m. Her vokser arten sammen med bl.a. almindelig blåbær, almindelig ene, almindelig rypelyng, alperøn, bjergfyr, blåfrugtet gedeblad, buksbommælkeurt, dværgalperose, filthåret dværgmispel, fjeldene, grønel, håret alperose, jordstar, kalkblåaks, kalkrørhvene, pudestar, rundbladet bærmispel, rustbladet alperose, rød hullæbe, stribet dafne, tyttebær, Valeriana saxatilis (en art af baldrian), vellugtende trådspore og vårlyng

I Danmark er den temmelig almindelig i Nordsjælland og Nord- og Vestjylland i grønsværsklitter og fugtig græsvegetation på kalkholdig bund.

Galleri

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Pil
Kongelundsfortet

Kongelundsfortet er et militæranlæg på Amager. Indtil 1996 var Kongelundsfortet militært område.

Kongelundsfortet hed tidligere Kongelunds Batteri. Det blev opført som kystbatteri i tiden 1914-1916. Dets funktion var at beskytte de minefelter, der i en krigssituation skulle udlægges i Køge bugt for at forhindre fjentlige flådestyrker i at operere i dette farvand.

1959 lavedes Kongelundsfortet om til radarstation for NIKE missilerne. NIKE og HAWK batterierne var opstillet tæt på Kongelundsfortet, men forskellige steder.

1982 blev Kongelundsfortet nedlagt og overdraget til Dragør Kommune i 1996.

Mandskabsbygningerne benyttedes i en periode af Dansk Røde Kors som asylcenter (Center Kongelunden).

Se også
Kystartilleriet

Ekstern kilde/henvisning
 Københavns befæstning 
 Kongelunds Fort 
 Københavns Befæstning 1880-1920 
Kongelundsfortet under den kolde krig

Amagers historie
Københavns Befæstning
Lokaliteter i Danmark i 2. verdenskrig
Lokaliteter i Dragør Kommune
København i 1900-tallet
Kissmeyer Basic

Kissmeyer Basic er en dansk kult-tv-serie (2001) af Frank Hvam, Mikael Wulff og Christoffer Boe med særpræget grafik af Anders Morgenthaler. Serien er i seks afsnit og følger hovedpersonen Mikael Wulffs (spillet af Mikael Wulff) møde med mærkelige personer (i de fleste tilfælde spillet af Frank Hvam.)

Handling 

I episode 1 spiller Frank Hvam den hvide journalist Jakob Lindenborg, der har sit eget tv-program 'Afroknas' og en tyk jysk accent. 

I episode 2 spiller Frank Hvam arkitekten Abel W. Dipp, der ikke har lavet en tegning siden han tabte konkurrencen om operahuset i Sydney til Jørn Utzon.

I episode 3 spiller Frank Hvam livsnyderen Finch-Hatton, der har været meget tæt på at være sammen med damer, men altid er blevet stoppet af småuheld.

I episode 4 spiller Frank Hvam robotten Pjotr Sjparov, som Wulff er blevet sendt i aktivering for at terminere ved hjælp af bagværk.

I episode 5 spiller Frank Hvam journalisten Klaus Artler fra Der Spiegel, der skal lave en reportage om en dødekult, hvilket desværre forhindres af Artlers ringe evne til at lave præcise aftaler med folk.

I episode 6 spiller Frank Hvam håndværkerlaugsmedlemmet Mr. Kissmeyer, der skal af med testiklerne for at kunne synge falset for mesterlauget, og han afslører for Mikael Wulff, hvem der styrer det hele.

Seriens gæsteoptrædener 
Lasse Rimmer som Lasse Rimmer
Casper Christensen som Kyle Bradford, erotic wrestler og forfatter til bogen 'How to Gangbang Fucking Mikael' samt Matvej, som er Pjotr Sjparovs bror/onkel.
Geo som outblockeren Aikiko, der fjerner Abel W. Dipp's forstoppelse.
Mette Horn som Smukke Jytte (leder af det lokale beboercenter) og Majken.

Ekstern henvisning 
Kissmeyer Basic-trailers 
 

Komedieserier fra Danmark
Danske tv-serier fra 2000'erne
Rutsker

Rutsker er et sogn (se Rutsker Sogn) og en meget lille bebyggelse nordøst for Hasle på Bornholm. Byen havde i 2005 ca. 69 indbyggere ifølge Bornholms Regionskommune. Lokalt kaldes stedet for Kirkebyen, som også er navnet på vejen, der fører gennem byen.

Mest kendt for Ruts Kirke, der med sine 130 m o.h. er en af Danmarks højest beliggende, og som fødested for skagensmaleren Michael Ancher. Poul Ancher, en af frihedskæmperne mod det svenske styre i 1600-tallet, var præst i Ruts Kirke fra 1654-97.

Rutskers bygninger 

Sognets skole med klasser fra børnehaveklassen til og med syvende klasse lukkede i 1990. Ritt Bjerregaard var vikar ved Rutsker Skole august 1962 – januar 1963. Skolen er nu blevet til Rutsker Feriecenter.

Rutsker Forsamlingshus blev bygget 1895. Det var et aktieselskab indtil 1958, hvor det blev solgt til Rutsker Kommune (underlagt Hasle Kommune ved Kommunalreformen i 1970). I 1992 solgte Hasle Kommune forsamlingshuset til Nyker Madservice, som omdøbte stedet til "Restaurant Highlander". I 2003 blev forsamlingshuset købt af ægteparret Liselotte og Jens Jensen. I 2007 blev det købt af Rutsker Feriecenter.

Andelsmejeriet Hammersdal fra 1898 er i dag mørtelværk.

Rutsker Byhave blev indviet den 12. maj 2006. Byhaven er blevet til ved hjælp af frivillig arbejdskraft fra beboere i Rutsker Kirkeby og omegn, og den vedligeholdes af frivillige. En stor del af planterne i bedene og træstykkerne omkring cirkelbedene er doneret af lokale beboere. Tidligere var arealet en del af parkeringspladsen på Rutsker Torv.

Den 12. oktober 2007 blev byskiltene nedtaget og udskiftet med blå stednavneskilte, og der er opsat skilte med hastighedsbegrænsning på 60 km/t.

Byen er kendt for sit usædvanligt rige foreningsliv: en kolonihaveforening, tordenskjoldssoldater, Bornholms bueskytterlaug etc.

Eksterne henvisninger 
Hjemmeside om Rutsker

Lokaliteter på Bornholm
Håkon Magnusson Toresfostre

Håkon Magnusson Toresfostre (død 1094) var udråbt til konge af Trøndelag og Oppland i 1093. 
SAmtidig var Magnus Barfod konge i Vika, området omkring Oslo. 

Håkon var fostersøn af Steigar Tore, en stormand fra Oppland. Han var stydde opp om kravet om kongsmakt. I 1093 var der kampe mellem Håkon og Magnus Barfod. 
Håkon skal have været søn af Magnus Haraldsson som var konge fra 1066 til 1069. 

Tjek fødsels- og dødsår
Regenter af Norge
Limequat

Limequat er en citrusfrugt, som er en krydsning mellem lime og kumquat. Hybriden blev lavet af Walter Tennyson Swingle af 1909, og den blev navngivet og beskrevet i 1913. Frugten ligner lime og kan bruges i stedet for denne. Træet er mindre følsom for kulde end lime, men ikke så hårdfør som kumquat.

Der er tre navngivne kultivarer: Eustis, Lakeland og Tavares som opkaldt efter byerne Eustis, Lakeland og Tavares i Florida. Eustis og Lakeland er krydsninger mellem sorterne key lime og rund kumquat, mens Tavares er en krydsning mellem key lime og oval kumquat.

Limequat er mest udbredt i Florida hvor den dyrkes kommercielt. Den største anvendelse er i Limequat-tærter. Ellers dyrkes den hovedsageligt kun i private haver og mindre beplantninger mest i tropiske områder. Den kan findes i bl.a. USA, Japan, Malaysia, Sydafrika, dele af Europa og Indien. Eustis og Lakeland bruges også som prydplanter. I Californien er de populære som potteplanter på terrasser.

Referencer 

Frugttræer
Prydplanter
Citrus
Jin Mao Tower

Jin Mao Tower er en skyskraber i Folkerepublikken Kina, og ligger i bydelen Pudong i Shanghai. Den blev åbnet i 1999. Bygningen er 421 meter høj og har 88 etager der indeholder kontorer og et stort hotel i de øverste etager. Bygningen, som er tegnet af arkitektfirmaet Skidmore, Owings & Merrill, er bygget til at kunne modstå både kraftige jordskælv og stærke tyfoner.

Eksterne links 
 Officiel hjemmeside 

Skyskrabere i Kina
Bygninger, konstruktioner og anlæg i Shanghai
Radio- og tv-nævnet

Radio- og tv-nævnet er et nævn nedsat af Kulturministeriet der står for at udbyde sendetilladelser til Danmarks radio- og tv-kanaler og desuden holde opsyn med at stationerne overholder de forskellige lovkrav. Hjemlen til nævnets virke findes i radio- og fjernsynsloven, og nævnet kan både tage sager op af egen drift og på baggrund af klager. Det er også nævnets opgave at fungere som rådgiver for kulturministeren i radio- og tv-spørgsmål. 

Nævnet blev nedsat i 2001, hvor Udvalget vedr. Lokal Radio og TV, Radio- og TV-Reklamenævnet samt Satellit- og Kabelnævnet samtidig blev nedlagt. 

Nævnet består af ti medlemmer, hvoraf to udelukkende deltager ved behandlingen af sager, hvor der vil kunne træffes afgørelse efter regler, der forbyder tilskyndelse til had på grund af race, køn, religion, nationalitet og fremme af terrorisme. 

Per 1. januar 2017 har Radio- og tv-nævnet følgende medlemmer:

 Caroline Heide-Jørgensen, formand, professor, dr. jur.
 Anne Kristine Axelsson, næstformand. direktør, cand.jur. 
 Kirsten Drotner, professor i medievidenskab
 Mark Lorenzen, professor i innovation og organisationsøkonomi
 Per Jauert, lektor i medievidenskab
 Merethe Eckhardt, udviklingsdirektør
 Peter C. Madsen, revisor (udpeget af Samarbejdsforum for Danske Lytter- og Seerorganisationer)

Derudover er der udpeget følgende:

 Trine Baumbach, lektor med strafferetlig ekspertise
 Elisabet Michelsen, dommer (udpeget af Den Danske Dommerforening)

Medlemmerne Trine Baumbach og Elisabet Michelsen deltager alene ved behandlingen af sager, hvor der vil kunne træffes afgørelse efter regler, der forbyder tilskyndelse til had på grund af race, køn, religion, nationalitet og fremme af terrorisme.

Referencer

Eksterne henvisninger 
 Om nævnet på Slots- og Kulturstyrelsens hjemmeside.

Etableret i 2001
Danske nævn
Beagle

Beagle er en lille hunderace, der ligner den meget større foxhound. Den er en jagthund fra gruppen af støvere, der i Danmark anvendes til støverjagt og bevægelsesjagt.

Beaglen er i Danmark en af de mest udstillede hunderacer. Derudover er der de senere år kommet mere fokus på schweisstræning (Blodspor) med beaglen. Denne race kan dog ikke umiddelbart komme i schweissregistret.

En beagle forekommer i mange farver. De mest almindelige er 2-farvede (rødbrun/hvid) og 3-farvede (sort/rødbrun/hvid). Der findes dog mange flere nuancer end disse. De kan således også have en rødbrun farve der kan variere fra næsten gul til markant rød.

Beaglen er anerkendt af alle de danske hundeklubber, deriblandt Dansk Kennel Klub, DRU, DDH, og DHL. Heraf er DKK den eneste stambogsførende organisation under Fédération Cynologique Internationale.

Referencer 

Hunderacer fra England
Jagthunde
Alifatisk forbindelse

Alifatisk (af græsk ἄλειφατ- áleifat- "olie, fedt") er betegnelsen for de organisk kemiske forbindelser (kulbrinter), der indeholder kæder af kulstof-atomer. Fedtstoffer indeholder sådanne alifatiske kæder. Oprindelig blev alifatisk brugt til at betegne alkaner, men efterhånden benyttes det som en samlet betegnelse for alkaner, alkener, alkyner og visse cykliske kulbrinter. Et eksempel på en cyklisk alifatisk forbindelse er cyklohexan, som består af seks kulstofatomer i en ring. Denne må ikke forveksles med benzen, som er en helt anden type forbindelse.

Kemiske forbindelser, som ikke er alifatiske, kaldes aromatiske.

Eksempler på alifatiske forbindelser 

Organiske forbindelser
Trivialnavn

Et trivialnavn er et ikke-systematisk kemisk navn for en kemisk forbindelse. De bruges almindeligvis i hverdagen, som fx eddikesyre = ethansyre, natron = natriumhydrogencarbonat.

Kemisk nomenklatur
Natron

Natriumhydrogencarbonat eller natron, også kaldet  natriumbicarbonat eller tvekulsurt natron, er et salt af kulsyre og har formlen NaHCO3. Som tilsætningsstof har det E-nummer E 500.

Egenskaber
Ved simpel opvarmning fraspaltes vand og kuldioxid og der dannes soda (Na2CO3):
 2 NaHCO3 → Na2CO3  + H2O + CO2

Hvis der er syre til rådighed, dannes der ikke soda, men kun vand og kuldioxid
 H+ + NaHCO3 → Na+ + H2O + CO2

Natron må ikke forveksles med natriumcarbonat, også kaldet soda (Na2CO3).

Det engelske ord for natron er baking soda, men det fejloversættes ofte til bagepulver (baking powder).

Anvendelse
Natron bruges som hævemiddel ved bagning. Under opvarmning af natron frigives der kuldioxid (CO2) og soda (Na2CO3).  Kuldioxiden får dejen til at hæve ved at lave gasbobler i dejen. 

Der frigives også CO2 ved opløsning af natron i syrer. Dannelsen af kuldioxidgas i den sure væske giver anledning til en brusen. Dette bruges i brusetabletter, som for eksempel kan indeholde citronsyre og natron.

Bagepulver er en blanding af natron og en syre (H+). Ren natron bør helst kun bruges i dej, som indeholder syre, da der ellers dannes soda, som giver bagværket en let sæbeagtig smag. Den specielle smag udnyttes i nogle traditionelle brød og kager, f.eks. soda bread og brownies, der dog også tit indeholder sure ingredienser, f.eks. kærnemælk eller citron.

Natron kan også bruges til lettere rengøring og som lugtfjernende middel i f.eks. køleskabe.

Alternative ældre betydninger 
Natron er et kemisk navn i brug fra gammel tid, hvor kemisk viden var i sin barndom og terminologien mere løs. Det kan bruges om flere stoffer. 

 Natron var oprindeligt den korrekte betegnelse for natriumoxid Na2O 
 En vandig opløsning af natriumhydroxyd NaOH blev tidligere kaldt natronlud, eller blot forkortet til natron. Det dannes ved at opløse natriumoxid Na2O (natron) i vand. Dog skal nævnes at natriumhydroxyd som blev forkortet til natron, intet har at gøre med natron som man kender det i dag. Natriumhydroxyd betegnes i dag som kaustisk soda eller afløbsrens, som er stærkt ætsende.
 Den gamle betegnelse for natriumcarbonat Na2CO3 er kulsurt natron eller soda, hvilket i folkemunde kan forveksles med tvekulsurt natron (fork. natron)

Kilder 
Niels Bjerrum og A. Tovborg Jensen (1956) Lærebog i uorganisk kemi D.S.R. folag og boghandel. Kgl Veterinær og Landbohøjskole. Der er anvendt 6. udgave (1956), som er et fotografisk optryk af 5. udgave fra 1946 (med mindre rettelser). Natron er beskrevet på siderne 232-237.

Se også 

 Hjortetakssalt
 Potaske
 Bagepulver

Salte
Hævemidler
Kulstofforbindelser
Natriumforbindelser
Karbonater
Sorteper (tegneseriefigur)

Sorteper (på engelsk Pete, Peg-Leg Pete, Bad Pete, Big Pete, Big Bad Pete og Black Pete) er en tegnefilms- og tegneseriefigur i Disneys univers. Han startede i de tidlige stumme Alice-tegnefilm som næsten fast skurk, og siden optrådte han i adskillige af kortfilmene med Mickey Mouse, Anders And og de andre kendte figurer som en led karl.

I tegneserierne er han vaneforbryder og en af Mickey Mouses værste fjender i de serier, hvor han er detektiv. I tidlige historier tegnet af Floyd Gottfredson havde han træben, han har i visse oversættelser heddet Per Med Træbenet.

Han er en udpræget grov karakter, der råber højt og har en ondskabsfuld latter. Hans reaktioner på at forehavendet forpurres af Mickey er udpræget som et forkælet barn. 

Nogle gange samarbejder han med hjælperen Lusk, der især i de sene Paul Murry-historier er hans faste makker. Han har et stort tandbørsteoverskæg og kalder ofte Sorteper for "chef."

I Jumbobøgerne er han gift med Hilda.

Sorteper er den ældste Disneyfigur, der stadig bruges. Han optrådte første gang på film i februar 1925 – 3 år før Mickey Mouses første optræden.

Andre optråte

 Sorteper lavede en cameo i Hvem snørede Roger Rabbit.

 Sorteper var meget rar i Mickey Mouse Klubhus.

 Sorteper optråte i Hos Mickey.

Eksterne henvisninger 

 

Anders And-figurer
Fiktive skurke
Fiktive katte
Sorteper

Sorteper har flere betydninger:

 Sorteper (kortspil) – et kortspil
 Sorteper (tegneseriefigur) – en tegneseriefigur
 Sorteper (eksperimentalfilm) – dansk eksperimentalfilm fra 1987 instrueret af Søren la Cour
Studenterkursus

Studenterkursus er en studieforberedende ungdomsuddannelse (en gymnasial uddannelse) på gymnasialt niveau, hvor man kan tage studentereksamen (stx) på to år mod de normale tre år på et gymnasium. Studenterkursus har intet grundforløb og eleverne vælger studieretning ved tilmeldingen. 

For at kunne forberede sig til studentereksamen på kun to år er faget idræt udeladt samt enten religion eller oldtidskundskab. 

Stx-uddannelsen giver (ligesom hf, hhx og htx) adgang til de højere videregående uddannelser (KVU, MVU og LVU).

For nuværende (2017) tilbydes studenterkursus seks steder i Danmark:
Akademisk Studenterkursus, København (Grundlagt 1924 som det første i landet)
Gentofte Studenterkursus, Gentofte
Studenterkurset i Sønderjylland, Toftlund
VoksenUddannelsescenter Frederiksberg, Frederiksberg (også aftenhold)
Aalborg Studenterkursus, Aalborg
Århus Akademi, Århus

Eksterne henvisninger
UddannelsesGuidens information om 2-årigt studenterkursus (stx) 
Studenterkursus i Gymnasiebekendtgørelsen fra 2010
Studenterkursernes fælles hjemmeside

Gymnasiale uddannelser
Ungdomsuddannelser i Danmark
Valdemarerne

Valdemarerne er en samlebetegnelse for de danske konger Valdemar 1. den Store (konge 1157-1182) og hans to sønner, Knud 6. (konge 1182-1202) og Valdemar 2. Sejr (konge 1202-1241). Det bør bemærkes, at kongerne Valdemar 3. (konge 1326-1329) og Valdemar 4. Atterdag (konge 1340-1375) ikke hører til Valdemarerne.

Se også
Danmarks historie (1047-1397)

Danmark i 1100-tallet
Danmark i 1200-tallet